“Yesu Kristo tahinduka; oku abaire ari nyomwabazyo, n'eri izooba nikwo ari, kandi nikwo ariguma ebiro byona.”

(Abaheburaayo 13:8)

Ebaruha Erikwetorora Okwakashatu 2007

Okwatura okw'amazima

Nindamutsya imwe mwena omu iziina rya MUKAMA waitu Yesu Kristo n'ekigaambo kuruga omuri Matayo 16:16, okwatura okw'amazima okw'entumwa Petero, okuraze kuhebwa buryomwe omuri itwe ahabwokushuruurirwa.

“Simooni Petero yaagarukamu ati: Ori Kristo, Omwana wa Ruhanga ohuriire. Yesu yaamugarukamu ati: Oine omugisha, Simooni mwene Yona; ahabw'okuba omubiri n'eshagama tibyo byakushuuruurira ekyo, kureka Tata ori omu iguru.” (Matayo 16:16-17)

Okubanza ekibuzo kikabuzibwa boona, “Baitu abantu nibagira ngu nyowe Omwana w'omuntu ndi oha?” Bamugarukamu omu miringo etari kushuushwana. Reero omwegyesa yabuza abeegi be, “Mbwenu shi imwe mugira ngu mba oha?” Ahabw'okugambisibwa Omwoyo, ekyokugarukamu kikaija aho naho, “Ori Kristo, Omwana wa Ruhanga ohuriire”. Oku kwatura kwa Petero tikurarugire mu rukiiko rwa banyadiini nari kuruga omu kyi abantu babaire nibagamba, kureka kukaba kuri okushuuruurirwa okuyatungire kurugira kimwe owa Ruhanga. Aho honyini niho mugisha guri. Nyabura we, yetegyereze, tikiri kugira ngu “Ori Omwana wa Ruhanga.” Kwihaho “ori Kristo, Omwana wa Ruhanga ohuriire.” We wenka nk'owashukirweho amajuta, nk'oku Kristo ari Omwana wa Ruhanga.

Omu makanisa g'ekikristaayo enyikiriza ya Niki-kasedonia netwarwakuba ngu n'okwatura kwa “entumwa” n'okustya nahati, kandi obwe kitaine kakwaate hamwe n'entumwa. Omu mazima, kikabaire kitari kutwarwa ngu kine akakwate n'entumwa, ahabw'okuba kikatebwamu nk'omugyereko ahanyima y'ebyasha ebyakuratsireho (rwagati ya AD325 hamwe na AD381). Okuruga obwo enyegyesa y'obushatu hamwe n'okubatiza omu bushatu bitwire biri engingo nkuru z'ekanisa ezabireho omu biro bya Konstantini omu bugabe bw'ekirooma. Hatariho kubanganisa kwoona ezi ngingo ibiri tizombekirwe aha rukiri kureka aha musheenyi. Nahabwekyo tikikagambwa ngu, “… zombekirwe aha musingi gw'entumwa nabanabi… “Aha bwokuba zikaba zitari kumanywa ntumwa. Nahabw'ekyo okushuuruurirwa oku okwa Yesu Kristo, nka MUKAMA reero yagambira Petero/Petros, n'orukiri/Petra ahu ekanisa ye eyombekire, n'amareembo g'okizimu tigarigisimgura. Omuntu ogwe weenka ori kutunga okushuuruurirwa nikwo kumwe okuruga ahari Ruhanga aine okwatura okwijwire kandi okwamazima okwokwikiriza, oku Ruhanga we weenka yayemanyisize Petero, entumwa, hamwe n'ekanisa y'endagaano entsya kurugira kiwe ahakutandika. Ekanisa ya Yesu Kristo n'ejunanizibwa ahari Baibuli honka kandi neyikiriza nk'oku ebyahandikirwe biri kugaamba, ngu Ruhanga ogwe owa mazima kandi otahwaho ayeshuurwire ahabw'okujunwa kwaitu nka Tataitwe ow'omwiguru omu mwana we omwe nyamunegere ahansi aha, hamwe nahabw'omwoyo orikweera omukanisa. Omu kaire aka tituriza kutaha munoonga omunda eishomo eri, kwihaho nitwetenga kukwataho omu bugufu ahakwatura okwa mazima okwa Yesu Kristo, Omwana wa Ruhanga.

Okuruga omu birobyokugarurwa butsya (Reformation) ekibuzo ekiri kugira ngu omuzigu wa Kristo (anti-Christ) noha? Kihindukire ekyokuhajanaho kikuru omunsi y'ekikristaayo. Abantu omukutwariza hamwe baine ekitekyerezo ngu omuzigu wa Kristo (anti-Christ) aine kuba naroondwa kandi atakashaangwa omu madini g'eki Kristaayo. Bo nibakitwara ngu, “ogwe weena ori kwatura Yesu nk'Omwana wa Ruhanga nowa Ruhanga.” Okushoboorora tikurikuhikira kimwe aha ntumwa eya mazima, tikwijwire. Twine kushoma n'obwegyendesereza ebihandikirwe omu byahandikirwe ebiri kweera reero obwe tubase kutanisa ni “kwatura ki” oku abatandikireho amandine (Church Fathers) bayihiremu kandi bakakuvunura nk'ekigunjano (creed). Okwatura okw'ebishuba nikubasa kwenda kusha nk'okwamazima nk'esente y'ekikwangara, nk'ekyomuntu ari kubasa kuhabiraho atamanyire ku nekijingirire.

Omuri 1Yohaana 4 nitushsangamu ekigaambo kirikukwatira kimwe aha ryeki ekituriyo nitugambaho hati “Abarikukundwa, mutaikiriza buri mwoyo gwona, kureka mubanze mwetegyereze emyoyo ku eraabe eri eya Ruhanga; ahakuba baanabi baingi ab'ebishuba baizire omu nsi. Aha niho tumanyira Omwoyo wa Ruhanga; buri mwoyo gwona ogugamba ku Yesu Kristo yaiziire omu mubiri, guba niguruga ahari Ruhanga; kandi omwoyo gwona ogutagamba Yesu gutyo, guba gutari gwa Ruhanga. Ogwo n'omwoyo gwa antikristoogu mwahuriire ngu nigwija, kandi na hati gwahikire omu nsi.” Nikikuratwa 1Yohaana 2:22, “Omubeihi n'oha? T'ogwo ohakana ku Yesu Atari Kristo? Antikristo n'ogwo oyehakana Isheboona n’Omwana.” Byoona nibikwata aha kwatura Yesu Kristo, ogwe owashukirweho amajuta, kandi Kristo, omwana wa Ruhanga.

Ogwe weena ori kushoma n'obwegyendesereza naza kwetegyereza ngu tikiri ky'okugambisa omunwa kwonka, kwihaho kunikikwata aha kushuuruurirwa ngu Yesu Kristo, owashukirweho amajuta buzimazima noha, ahabw'okuba ekanisa eyombekirwe aha kushuuruurirwa oku. Omu kyahandikirwe eki nikituyamba kumanya ngu eizina ry'omucunguzi omuruheburaayo ni Yahshua. Maraika akagambira Mariyamu, “Reeba oryagira enda, ozaare omwana w'omwojo, kandi oryamweta eizina Yesu/Yahshua.” (Luka 1:31), ekirikushuushwana na “Yahweh-omujuni”, nk'oku Imanueli kirikumanyitsa Ruhanga ari naitwe”. Yahweh n'eizina rya Ruhanga ry'endagaano rishuurirwe omu ndagaano enkuru. Oku nikwo MUKAMA ari kugira, “kandi nkeeyoreka Abrahamu na Isaaka na Yakobo,ndi Ruhanga Ow'obushoboorozi bwona; kwonka tindabeemanyiise mu iziina ryangye erya Yehova/Elohim.” (Okuruga 6:3). Omu ndagaano entsya nihagira ngu, “Akoorekwa aine omubiri, yaahamibwa Omwoyo…” (1Timoseo 3:16). Yahweh/MUKAMA akaija ahari itwe nka Yahshua. Yahweh w'endagaano enkuru niwe Yahshua w'endagaano entsya. Eri niryo eizina rya MUKAMA omu ndagaano entsya, ou omuri we weenka harimu okujunwa okwijwire. Nka Kristo/owashukirweho amajuta akarebeeka ari omu mubiri kandi yahinduka omucunguzi waitu. Ekyahandikirwe eki nikitujurira, “ahabw'okuba eki kiro Omujuni yaabazaarirwa omu rurembo rwa Daudi, niwe Kristo MUKAMA waitu”. (Luka 2:11). Omu kutandika 18 MUKAMA akatayayira omuhereza we Abrahamu omu muriingo gw'obuntu yarya kandi yanywa nawe. Omuri Yohaana 8:58 Yesu akagira ati, “Yesu yaabagira ati: Buzimazima nimbagambira nti: Abrahamu atakazairwe, nyowe Ndiho.”

Ekigaambo kya Ruhanga nikyeyongyera kujurira, “… kandi tihariho owaakugira ati: Yesu niwe MUKAMA, atagambisiibwe Mwoyo Orikwera.” We ou turikumanya nk'omwana wa Ruhanga, we wenyine n'ekigaambo ekyabaire kiri na Ruhanga kurugira kimwe aha kutandika-Logos, ogwe owagambire ebintu byona bikabaho: okurabira omuri we kandi naha bwe ebintu byona bikahangwa. N'obwarabe yayeyorekirwe nk'omwana omu mubiri, natsigara ari MUKAMA ogwe MBAHO-ogwe atahinduka, oku abaire ari nyomwebazyo nikwo ariguma ebiro byona. MUKAMA akahinduka omuhereza, yahinduka omwe ahari itwe. Ekigambo kikajwara omubiri kandi kyatuura omuri itwe. Omu mwana wa Ruhanga batabani na bahara ba Ruhanga bakatunga okucungurwa kwaabo hamwe n'okuhinduka abana b'obushoboroozi (Abagalatiya 4:5; Abaheburaayo 2:10-11; Yohaana 20:17; a. o).

Okwatura okutarimu okwetegyereza okwa Yesu nk'omwana wa Ruhanga n'ekintu eki abazigu ba Kristo (anti-christ), ba nabi b'ebishuba boona kandi hamwe n'emizimu ekibaine. Ahabikwatiraine na Yesu eki nikyo kirikugambwaho “Ku baamureebire, baayomba munonga nibagira bati: Noofa ki naitwe, Iwe Omwana wa Ruhanga? Oizire kutuburabuza, obunaku bwaitu butakahikire?” (Matayo 8:29).

Garuka oyetegyereze, omuburizi akagaruka yagamba aha muntu owabaire arimu emizimu: “Ku yaareebire Yesu akiri hare, yairuka yaamuramya; naayamuza n'eiraka rihango, naagira ati: Noofa ki naanye, Yesu Omwana wa Ruhanga Rukira-boona? Ninkurahiza Ruhanga, otaanyita kubi”. Ogwe owabaire ariho emizimu akatura eizina rya Yesu.

Omuburizi Luka nawe akagamba aha kintu nikyo kimwe, kugira ngu tubase kugira obuhame bw'emiriingo eshatu “ku yaareebire Yesu, yaayamuza, yaamugwa omumaisho, yaagamba n'eiraka rihango ati: Noofa ki naanye, Yesu Omwana wa Ruhanga Rukira-boona? Ninkweshengyereza, otaanyita kubi”

Nooha omubashomire eby'edini nari ababurizi owakugira ngu abo ababaire bariho emizimu, ninga shi omu bugufu emizimu ngu n'ebya Ruhanga ahabw'okugira ngu ekatura Yesu nka “Omwana wa Ruhanga?” Omu bukristaayo boona nibatura Yesu nka ‘Omwana wa Ruhanga” konka omu miraingo etarikushushwana:

Ekyokureberaho bamwe nibikiriza Ruhanga mka Tataitwe akabasa kuzaara Omwe nyamunegyere omu butahwaho. N'obukirabe kiri kityo, Omwana nk'ogwe tarikushangwa mu byahandikirwe ebirikweera.

Abandi nibikiriza ngu omwana niwe muzigaijo omu murimo gw'obuhangi. Obuhamya bw'Omwana nk'ogwe wa ruhanga tokabushanga mu byahandikirwe.

Abantu buntu nibikiriza ngu omundagaano enkuru Omwana akaba ari Maraika ogwe omukuru Mikairi owajwaire omubiri omu ndagaano entsya. Omwana wa Ruhanga nk'ogwe tariho.

Ogu n'omushiroongo gumwe kuruga omuri kateikismu “… Omwana wa Ruhanga, owazairwe Ruhanga ensi etakabaireho: Ruhanga kuruga omuri Ruhanga, omushana kuruga omushana, Ruhanga owa mazima kuruga omuri Ruhanga owa mazima owazairwe, otarahangirwe, ori omu muringo gwa ishe…” Ekeibaya kye Kanisa kirihare n'ebyahandikirwe ebiri kwera nk'iguru riri n'ensi.

Hariho ebindi bintu byingi haza bitakushushwana birikukwaata aha kwatura oku “okwo Omwana wa Ruhanga” Haza bitarikushangwa omuri Baiburi. Okurugira kimwe omu biro by'endagaano enkuru okutandika n'ekitabo ky'okubanza omuri Baiburi okutandika 3:15 mpaka kuhika ahari Malachi 3:1, Omwana wa Ruhanga namanywa nk'omucunguzi, nka Kristo kandi Messia. Omu ndagaano entsya twine ebirikumugambwaho okurugira kimwe aha kuzaarwa kwe okuhikira kimwe aha kuteemba kwe omu iguru “Reeba oryagira enda, ozaare omwana w'omwoyo, kandi oryamweta eizina Yesu … Mariamu yaabuuza maraika ati: Ekyo kiryabaasika kita, ka ntaine mushaija? Maraika yaamugarukamu ati: Omwoyo Orikwera aryakwizira, n'amaani ga Rukira-boona garyakusangira; omwana orizaarwa nikyo aryeterwa Orikwera, Omwana wa Ruhanga.” Tihariho murundi nagumwe ogu ebyahandikirwe ebiri kwera ebirikugira ngu Ishe boona akazaara Omwana omu iguru kandi ngu ogwo Omwama akagaruka yaba omwana hanu omunsi. Ekyo n'ekyaretsirweho bashwenkuru b'edini (Church fathers), ababaire batari kumanya Ruhanga kandi abatarabasize kureeba okworekwa kwa ishe boona omu mwana. Tibarahindukire kutatsya Kristo omu magara gaabo kwihaho nk'okukikakasibwe omu byafaayo by'ekanisa bakahinduka buhinduka baikiriza edini y'ekikristayo.

Ebyahandikirwe ebirikwera nibihamya okurabira omu bunabi obwo kutebereza obw'endagaano enkuru aha mwana wa Ruhanga, “Niinyija kuranga ekiragiro kya MUKAMA (YAHWEH); Yangira ati: Oro Omwana wangye, Eri izooba naakuzaara.” (Zaaburi 2:7). Kandi nabwe garuka oreebe ebyakozirwe 13:33 hamwe n'abaheburaayo 5:5. Obutahwaho tiburikumanya ereizooba ninga shi nyekyakare, tibwine butandikiro. Obutahwaho butaahaho kandi tiburihwaho. Omuri zaaburi ya 90, Daudi akagira ati, “…okwiha obusingye bwona n'okuhitsya obusingye bwona Niwe Ruhanga”. Abo boonka abatungire amagara agatahwaho nibo barikubasa kandi baryagumaho ebiro byoona “kandi oku nikwo kuhamya okwo, ngu Ruhanga akatuha amagara agatahwaho, kandi amagara ago gari omu Mwana we. Omuntu oine ogwo Mwana niwe aine amagara; otaine Mwana wa Ruhanga taine magara”. (1Yohaana 5:11-12).

Akakwaate akari rwagati ya Ishe boona hamwe n'omwana kakaba kaheerize kuragurwaho omundagaano enkuru, “Ndyaba Ishe, nawe abe Omwana wangye” (2Samueli 7:14; 1Eky'obusingye 17:13). Omuri zaaburi 89:26-27 nitushoma “Aryantakira ati: Niiwe Tata; Ruhanga wangye, kandi orukiri rw'okujunwa kwangye. Ndyamugira omujigaijo gwangye, Omugabe orikukira abandi boona ab'omu nsi”.

Nabi Isaaya mawe akaraanga okuzarwa kw'omwana ati, “Nikyo MUKAMA wenka arinaheera akamanyiso. Reeba omwishiki oshugaine aryagira enda, azaare omwana w'omwojo, amwete Emanueli” Kurabira omuri nabi Mika, hakaragurwaho ahu Omwana arikuza kuzarirwa, aharikwetwa omuri Beteleheemu omuri Buyudaaya (Eshuura ya 5).

Buri mushomi wa Baiburi wena namanya ebyagambirwe ababurizi, Matayo hamwe na Luka ebirikukwata ahakuzaarwa kw'omwana wa Ruhanga. Omwana akazarwa aha bwa mani ga Ishe boona kandi yaija yazaarwa Mariyamu nyina. Omuri Zabuuri 22:10-11 nihagira hati “Okwiha obu naazarwa, niiwe nyegamira; Okwiha obu maawe yanzaara, niiwe oba Ruhanga wangye.”

Obu n'obujurizi bw'omwana, “…kuri noogira ngu Ruhanga ni Shoimwe, mukamukunzire, ahakuba omu kwija nkaruga ahari Ruhanga…” (Yohaana 8:42)

“…ahakuba Isheboona nawe abakunda, ahabw'okuba mukankunda, mwaikiriza ku naarugire ahari Isheboona. Nkaruga ahari Isheboona, naija omu nsi…”

“Hati twamanya ku omanya byona, kandi tirikwetenga muntu weena kugira eki yaakubuza; n'ahabw'ekyo nitwikiriza ku waarugire ahari Ruhanga” (Yohaana 16:26-33)

“Aga nigo magara agatahwaho, okumanya iwe Ruhanga omwe ow'amazima n'Ogwo ou waatumire”

“Abashaija, abu wampaire omu nsi, nkabooreka eiziina ryawe…”

“…ahakuba ebigambo ebi wampaire mbibahare, baabikiriza, baamanya omu mazima ku naarugire ah'ori…” (Yohaana 17)

Ku twakwikiriza kwonka okwatuea okw'omuri Baibuli nk'oku Petero yakutungire aha bw'okushuuruurirwa Ruhanga kandi nabwe kutwakureka ebyahandikirwe ebikwatiraine n'eishomo eri nk'okubihandikirwe, nigwo muringo gumwe gwonka ogw'Omwoyo wa Ruhanga arikubasa kutushuuruuriramu egi naama etari kwetegyerezebwa, “…Ruhanga akaba ari omuri Kristo naayegarurira abari omu nsi…” Yesu Kristo, Omwana wa Ruhanga nahereza obujurizi obuhikire oburi kumukwataho omuri Baiburi honka.

N'ahabw'ekyo tihariho kigambo kyoona omuri Baiburi ekirikugamba “aha Mwana otarihwaho” kwihaho “Isheboona otahwaho”.

Tihariho na kimwe ekirikugamba ahari “Ruhanga Omwana” kwihaho “Omwana wa Ruhanga”

Tihariho murundi nagumwe ogutwakushanga ebigambo “Ruhanga Omwoyo arikwera”, kwihaho Baiburi negamba ahari “Omwoyo wa Ruhanga wenka”.

Tihariho owaragirwe omuri Baiburi kushaba, “Omwana waitu ori omu iguru…” kwihaho tushemereire kworekyereza okusiima kwaitu ahari Ruhanga Isheboona kurabira omuri Yesu kristo, MUKAMA waitu.

Okwenda kukishoboorora okukiraho, tihariho bihandikirwe aha ishomo eri omu bitabo bya'makanisa gaabo ebirikushangwa omuri Baiburi kandi nabwe tihariho nabwe ahabihandikirwe omuri Baiburi ebirikushangwa omu makanisa gaabo. Ebi n'ebigaambo birikushaarira, noha orabihurire?

Ogwe wena otarikuta pmu kigaambo kya Ruhanga ekitinisa n'omutima gwe gwoona tarikuza kutunga kushuuruurirwa oku kandi oku niko kiri, “…kandi tihariho omanya Omwana wa Ruhanga kureka Ishe kandi tihariho omanya Ishe, kureka Omwana we n'omuntu weena ou Omwana aikiriza kumushuuruurira” (Matayo 11:27).

Hati nitwetenga kubumbabumba eishomo eri ery'erizooba. MUKAMA waitu kandi omucunguzi natworekwa omu mashomo agatari gamwe nagamwe nka “Omwana wa Abrahamu”, “Omwana wa Daudi”, “Omwana wa Ruhanga” kandi “Omwana w'omuntu”; agaruka atworekwa nka akataama ka Ruhanga, nka omuterani, nka omutonganirizi, Omugabe, Omunyamurwa kandi nka nabi. Nikikuru munoonga okureka eky'ahandikirwe omu mwanya gwakyo hamwe n'okukireka omu muringo ogu twakitsigirwemu. Buri bintu byona bishemereire kuguma omu buteeka bwabyo bw'obwa Ruhanga. Reeka nshabe Ruhanga omwetsigwa atwebembere itwe tweena ahabw'omwoyo we omumazima goona kandi, nk'okukiri na Petero hamwe n'ekanisa eyabandize, reka tumanye ahabw'okushuuruurirwa kw'obwa Ruhanga Yesu Kristo Omwana wa Ruhanga omu mazima noha.

Ensi yoona okuba m’mukono bumwe

Obunabi bw'omuli Baibuli buhandikirwe omumuringo gw'enaama. Ruhanga wenka orikumanya byoona akamanya emariira entandikwa etakabireho. Ahabw'omwoyo wa Ruhanga banabi omundagaano enkuru hamwe n'entumwa omundagaano entsya bakatunga okushuuruurirwa kw'oburugo bw'omuntu okuhika ahamuheru.

Nabi Isaaya akahandiika aha bwiire bw'ahamuheru, obu MUKAMA Ruhanga ariba aherize omurimo gwe gw'okucungura ekanisa kandi amaririza omurimo gwe na Israeli aha rushozi Sayuuni omuri Yerusaleemu. Isaaya nawe akagaruka yagamba aha mutegyeki w'ensi oine buri kimwe omu mikono ye orikwetekyerezaho kandi akagaruka akeegambaho, “ahabw'okuba naagira ati: Nkabikoresa amaani g'omukono gwangye, N'obwengye bwangye, ahakuba nyine okwetegyereza; Naihaho emyatano y'amahanga, Naanyaga obutungi bwago, Nk'emanzi naiha aha ngoma abaabaire bari aha bitebe by'obugabe. Omukono gwangye gwagwa aha butungi bw'amahanga, Nk'owaagwa aha kyashuri ky'enyonyi, kandi nk'oku omuntu ateeranira hamwe amahanga g'ensi yoona, Hakabura owaimutsya eipapa. Nari owaayashamya akanwa, n'obu kwakuba okuteeza.” (Isaaya 10:13-14)

Nabi omukyahandikirwe eki akaba nagamba ahari oha? Oku kushoboroora nikukwata ahari oha? Noha oine ensi yoona omubiganja bye? Noha omutegyeki w'ensi? Amabikiro garahi? Obitungi bw'amahanga obutarikubarwa burahi? Obugabe buna bw'ensi haza bw'okimarira nitubumanya: obugabe bwa Babulooni, obwaba Meedi n'aba Peresi, obw'aba Guriika, kandi okuruga omu mwaka gwa 63BC obutegyeki bw'ensi yoona bw'eki Rooma.

Ekigyendererwa buriijo kikaba kiri okukozesa Amaani kukwaata ensi yoona kandi bakajitegyeka, Kandi ekigyendererwa eki nikyo kyatumire entari Ezi ibiri z'ensi yoona zabaho ahamuheru. Tushemererire kukyetegyereza ngu aha kiro ekyo ky'obusaasi omu mwaka gwa 1935, obu ekibiina kya Nazisi kyabaire kyne orukiiko rwakyo omuri Nὓrnberg, Hitler akagamba n'eiraka rihaango ati, “kandi enyikiriza emwe omunsi yoona!” Ebyo hati bikahingura. Hitler, Stalin, naingashi Musolini tibakiriho. Ensharo z'amahaanga zikagyenda zirikuhinduka naburi rutaro rw'ensi yoona, konka hati ekigyendererwa ekikuru n'okumaraho ensharosharo ahagati y'amahanga. Hanu omuri buraaya (Europe) tutwiire nitureeba ebintu ebi bikubaho okuruga pmu mwaaka gwa 1989. Orwakana okwezi kwa ikuminakumwe 1989￼ n'eizooba eri buri omwe omuraitwe ataribasa kwebwa, obu ensharosharo ezabaire ziri ahagati y'amahanga abiri ga Bugirimaani zayigwiirwe. Bukaba obutandikiro bw'okugaruka kwegaita kwa Bugirimaani. Okugaruka enyimaho omukwezi kwa kashatu ebiro 19, 1962, owei-shemwe Branham akaba yagizire ngu, “Harugire kubaho okwimukibwa kw'eki Rooma. Nimumanya ekirabeho? Ku baraheyo ekikweka kya burigw'ezooba kya Berlin, ekyo nikiza kubinga obutegyeki bw'eki Communism hamwe n'obw'eki Rooma nk'oku kyabaire kiri omu biro bya Yesu. Omu mazima kyibaire nk'oku kibaire kishemereire kuba.”

Obutegyeki bw'ensi yoona bw'eki Communism bukasingurwa obutegyekyi bw'ensi yoona bw'eki Katuriki kandi obutegyeki bw'ensi yoona bw'eki Capitalist bukamaraho obutegyeki bw'ensi yoona bw'eki socialist. Aga mahanga abiri ga kirimaani aga USA hamwe na Soviet Union, agayimukireho omurutaro rw'ensi yoona rwa kabiri kandi gakabaganisamu ensi yoona omu bikweka bibiri ekya burigw'izoob hamwe n'ekya burengwa oizooba, tibyakiri nk'obunyakare. Boona bakabatera batari kukimanya, abategyeki boona bakabingwa aha ngoma zaabo kandi tihariho nomwe oine ekiyaagambire.

Hati obu ekigoombe ekikugaita amahanga ga Buraaya (European Union) kirimu amahanga 27 hamwe n'abantu abari kwingana na miliyoni 493, kiriyo nikyakiira omwanya gwaakyo nka kirimaani (World Power). Nk'oku kiri kugambwa omu byhandikirwe, ensharosharo z'obumwe omu mahanga ga Buraaya (EU) tizakiriho. Ebishembeso (covers) bya zapasipoota omukwesiima kwiingi nibyoreka obumwe bw'amahanga ga Buraaya (EUROPEAN UNION) omunyuguta empaango. Ogwe weena orikutambura munoonga namanya nk'okukiri kirungi ngu hati omuntu nabasa kutambura ayetoroore yoona atatungire kuteganisibwa kwoona aha nsharo kandi obwe arikushashura esente zirikushushwana haihi hoona aharikuza.

N'obu kiri kityo, hakiriho enshinga nkuru erikukiraho ahari egyi eya Buraaya (Europe): hati ekitworekyereire obu n'okukwata ensi yoona(globalization), obushubuzi bw'ensi yoona, nikikwata aha byamajuta byoona, nikikwata n'ahanshoonga y'okukwatanisa kw'abantu haza bakabaho, konka aha muheru gwa byoona nikikwata aha kugira amaani- kikwata aha kukwata ensi yoona. Amadiini g'omnsi yoona hamwe n'ebyobuhaangwa (cultures) nibiza kuza ahansi y'obureberezi bumwe, kugira ngu aha muheru gw'abyoona buri kimwe kyoona kize ahansi y'obushoboorozi bw'omuntu omwe. Obushoboorozi bumwe bw'okutegyeka ensi yoona(World power) tibuhamiize aha byamajuta byoona kwihho nibubasa kukwata ebitongore byoona kandi buhikirize ekyeteengo ky'okureetaho obusingye hamwe n'oburingaaniza. Omu bwiire obu turimu obu obw'ensi ekyajwa eshagama erikuruga omu biroonda enkumi n'enkumi kandi n'amajuta ag'omukicweeka kya Gulf gesiigire eshagama nyamwingi y'abantu kandi na zamiliyoni za bantu ziriyo nizikorwa kubi munoonga, ekyetengo ky'obusingye hamwe n'obuhungiro kiri ahaiguru munoonga okukira okukyabaire kyarabaireho. Obwa hati amahanga garwagati ga burugwa izooba ga baharabu (Middle East) okwetoroora Israeli gahindukire enshoonga nkuru y'okurwanira.

Hariho ebyahandikirwe byingi ebirikushoboroora aha maani g'enyini g'okutegyeka ensi omu bwiire obu obw'okumariira haamwe n'obukomooko bwaago. Yetegyereze kandi ogyeragyeranise Babulooni ey'omu biro bya Nabuchadnezzar hamwe na Babulooni egyi ey'omu biro by'okumariira: Orubaju orumwe, akavuyo k'endimi kakiriho nk'oku kabaireho obu omunaara gwa Babel gwabaire nigwombekwa, kandi orubaju orundi, enyeekateeka y'okuretaho okuhuurizana hamwe n'kwegaita nizo nshonga nkuru.

Omuri Yeremia 51:7 nitushoma, “Babulooni ekaba eri ekikopo ky'ezaabu omu ngaro za MUKAMA, Neesinza ensi yoona; Amahanga gakanywa aha maarwa gaayo, Nikyo gashariire.” MUKAMA nagaruka egyenda omu maisho ari kugira ati, “Iwe rushozi rurikuhwerekyereza 'we, Reeba, naaba omuzigu waawe; nikwo MUKAMA orikucwekyereza ensi yoona arikugira.” (Yeremia 51:25)

Nabi Danieli nawe akagamba aha mutegyeki w'ensi yoona wokumarira, oine burikimwe omu bushoboorozi bwe. Ebiintu byombi bigambirweho: obutegyeki bw'ensi yoona bw'okumariira hamwe nomutegyeki w'ensi yoona wokumariira “Kandi haryabaho obugabe bwa kana, obugumire nk'ekyoma, ahabw'okuba ekyoma kyatagura ebintu byona, kibicwa obusaasingo; nk'oku ekyoma kyatagura, nikwo n'obwo bugabe buryatagura obwo bwona, bukabucwa obusaasingo.” (Danieli 2:40). Abantu hamwe n'amahanga goona tikugira ngu nibashabwa kweshariraho, bona bashemereire kwikiriza kandi bakorooba, ahabw'okuba eki n'ekiragiro ky'obwa Ruhanga.” Atyo ogwo muntu yagira ati: Eby'egyo nyamaishwa ya kana, Haryabaho obugabe bwa kana omu nsi, Obutarishushana na bundi bugabe bwona; Buryashonshomera ensi yoona, Bugiribatiirire, bugicwanyagurire kimwe.” (Daneli 7:23)

Okurugirira omu bunabi bwa Baibuli hariho emitwe mushanju hamwe n'amahembe ikumi omuri obwo butegyeki bw'ensi yoona bw'okumariira. Egi emitwe mushanju erikwebembera neyetwara kube eine obushoboorozi, nibo barikusharamu eky'okukora, hatariho kuranzya omuhendo gwa mahanga agari omukwegaita okwo. Aha niho akagambo “G7” kari kwizira; eihanga erya munaana bafire kurihatikaho kwonka. Ago mahembe ikumi n'amahanga agatari kwikirizana n'entwaza ya mahanga aga buregye rwa eizooba, konka bataine nk'oku bakukyetantara, baine kwegaita omu kibiina hatariho kuhakanisa kwoona. Aha eizooba eritari kumanywa ago mahanga nigaija kucunda amahembe gaago gapakurure ekiniga kyaago rero gacwekyereze ekibuga ekikuru omushaha emwe nk'oku kihandikirwe emirundi eshatu omu kitabo ky'okushuuruurirwa eshura ya 18, “… Ai bambe! Ai bambe! Orurembo orukuru orwabaire rujwara emyenda mirungi ya kitaani n'eya bujwa n'erikutukura, rwehunzire eby'ezaabu n'amabaare ag'obuguzi bwingi n'eruuru! Omu shaha emwe obutungi bwona bwacwekyerezibwa.” (enyiriri 16-17)

Ai bambe, emihanda yona neyorekyereza Rooma- hatari Washington, hatari Moscow kandi etari Beijing. Omu rurembo rukuru rw'ensi yoona eby'obuhagwa byoona, amadiini goona, nangwa n'ensi yoona okutwarrira hamwe bibasize kwegaitira hamwe okugira ngu bibase kuretaho obusingye obutura butegyerezibwe omu nsi. Amahanga goona ag'omunsi egi nigabasa kwetororwa entaro hamwe n'entaro z'enganda, konka Vatikani nk'eihanga tiririkubasa kukwatwaho ahabw'okuba Vatikani nk'eihanga eine abakuumi ba Switzerland (SwizGuard), teine mbundu za taanka, teine mahe g'okurwanira omu mwanya (Air force), kandi teine nangwa na zabomu z'obutwa. Omukaire k'okwohebwa kandi akarikuza kuhika omunsi yoona, ogu mushaija naija kwetaasya omu nshinga za mahga nk'omujuni kandi nk'owokuretaho obusingye. Okukwaata ensi yoona (Globalization) nigwe muhanda gw'okuyungiramu obusingye hamwe n'obugwa gye, kandi obwe ekyo kirikuza kurigamu endagaano y'obusingye ahari Yerusaalemu. Hariho ekitongore kimwe kyonka ekirikurinda enkwatanisa hamwe n'amahanga goona ag'omunsi, kandi nabwe hariho omuntu omwe ou amahaanga goona gari kwetsiga kandi orikuza omumpanuura ziri rwagati y'eihanga hamwe n'ekanisa (Concordat) nainga shi omu ndagaano, reero obwe ari kuhamya obushoboroozi bwe omunsi yoona.

Abebembezi ba mahanga boona, abebembezi ba madiini boona nibaza Rooma. Nitumanya “Endagaano za Rooma” “Engyenderwaho (constitution) ya Buraaya”, “Ekiragiro kya Buraaya” (European statute), “Kooti ya Buraaya y'ensi yoona” n'ebindi n'ebindi, ebi byoona byine kwikirizana nabyo kandi bakabikuratira n'ahabw'ekyo obutegyeki bw'ensi yoona buhendera buri omu mikono y'omuntu omwe.

Nabi Danieli akahandiika ebi haza birikukwata aha mutegyeki w'okumarira w'ensi yoona orikworeka obushoboorozi bwe omu bigoombe by'amadiini hamwe n'omu bigoombe by'obutegyeki “Obushoboorozi bwe buryaba bwingi, aryareeta okucwekyerera okurikutinisa, agyenderwe gye omu bi arikukora, acwekyereze abashaija b'amaani n'eihanga ry'abarikwera. Ahabw'okuhwetahweteka kwe obugobya buryamubaasisa kukora ebi arikwenda; aryayehimbisa omu mutima gwe. Aryacwekyereza baingi batahabwirwe; kandi aryaimuka kurwanisa n'Omukama w'abakama; kwonka aryahendagurika hataine omukozireho.” (Danieli 8:24-25; Isaaya 11:4; 2Abatesolonika 2:9).

Eshaha y'owohibwa

Ekyahandikirwe eki kikahandikirwa ekanisa eyabaire n'ekuratira ekanisa y'okumarira eya filadelufia, “Iwe okarinda ekigambo eki waagambiirwe aha by'okugumisiriza kwangye; naanye nikyo ndikurindira omu bunaku bw'okutegwa okuriija omu nsi yoona, okugyeza boona abagituuramu.

Niinyija juba; gumiza kimwe eki oine, hatagira owaakwaka ekirunga kyawe.” (Okushuuruurwa 3:10-11).

Obusingye bw'ekanisa obwahingwire boona bakarindwa “omu shaha y'okwohibwa.” N'ahabw'ekyo, omuheru gwa buri kimwe kyoona gwahikire, abaikiiriza tibagarukiire aha kuhurira eiraka, “muhurire kishwera yaija…”, kwihaho bashemereire n'okugumisiriza egyo shaha “y'okwohibwa”.

Egyo shaha y'okwohibwa, erikuza kuhika ahasi yoona, terikushushwana nk'ebigyezo byaitu byaburijo, ahabwa enshonga egyo nikyo turikushabira tuti omu shaara ya MUKAMA waitu, “… otakatutwaara omukwohibwa…”, kwihaho n'etworeka okwohibwa oku sitaani yakozise kuhikirira omucunguzi. Buriijo MUKAMA kuyabire aragiira ekintu, kikaba kibaho nk'oku yakiragiira. Nk'oku MUKAMA Ruhanga yagambire bikabaho ahabw'ekigambo ekye eky'obushoboorozi (Okutandika 1; Abaheburaayo 13:3), na MUKAMA Yesu nikwo yakozire omu buhereza bwe nk'Omwana w'omuntu (Yohaana 5:19-20): akaba agamba kandi kihikirira. Akaragiira omuyaga omu nyanja hamwe n'ebingoozi byona byacureera. Akaragiira empumi ati, “humuuka” kandi omushaija akabasa kureeba. Akaragiira ekifa matu kyahurira. Kandi kuyagambire omubeembe ati, “shemezibwa” kikabaho aho n'aho. Omukwohibwa sitaani ekashaba Yesu eti, “ku Oraabe ori Omwana wa Ruhanga, ragiira aga mabaare gahindukye eby'okurya.” MUKAMA akaba ariyo asibire kandi sitani yakozesa omugisha ogwe kugira ngu ebase kumubeihabeiha.

Buri omwe wena namanya eki MUKAMA waitu yagarukiremu, “Kikahandikwa, omuntu taba ohurire ahabw'eby'okurya byonka, kwihaho ahabw'ekigambo kyona ekiruga omukanwa ka Ruhanga.”

Reero kandi nabwe sitaane yamutwara omu rurembo oruri kweera yamushitamisa aha katungutungu ka Hekalu yamugira ati, “Ku oraabe ori Omwana wa Ruhanga, guruka oyetsimbe ahansi; ahakuba kikahandikwa ngu, Aryaragiira baamaraika be, bakurinde; Nabo baryakutega emikono yaabo … Yesu yaamugarukamu ati: kandi omanye ku kyahandikirwe ngu: Otaryosa MUKAMA Ruhanga waawe.”

“Kandi Sitaane yaamuhitsya aha rushozi ruraingwa munonga, yaamworeka ensi z'abzgabe boona n'ekitinisa kyazo; yaamugra ati: ku orainame, wandamya, biriya byona niinyija kubikuha. Yesu yaamugarukamu ati: Rugaho, Sitaane, ahabw'okuba kikahandikwa ngu: Oramye MUKAMA Ruhanga waawe; obe niwe waaheereza wenka. Atyo Sitaane yaamurugaho; reeba baamaraika baija baamuheereza.” (Matayo 4:11).

Oku kwohibwa kukb kurimu omuzigu ari kubeihabeiha MUAKMA waitu kandi Omujuni hamwe n'ekigabo kya Ruhanga, “Ngu kikahandikwa”, kugyezaho kugira ngu emugwitse. Omu kibanja Edeni Sitaane nabwe ekakozesa akakodyo niko kamwe kugira ngu ebeihe Hawa, kandi owaizire akahabitsa Adamu. Okwo nikwo kwabeire okwohibwa kw'okubanza kandi okwa maani omukutandiika omuri Paradiso, ekyaretsire okugwa. Yesu, kandi Adamu owakabiri, akagumira okwohibwa kandi yatucungura kuruga omukugwa; Akatsingura Sitaane, hamwe n'okuzimu.

Omu buhereza bw'owei-shemwe Branham obw'abiire butari bwa burijo kandi burengire eby'obuhangwa (supernatural) bukahamibwa n'obw'okureberaho hamwe n'eby'okutangaza eby'omutaano bikabaho ahabw'ekigambo kya Ruhanga ekyagambirwe. Akaba araanga ekikuza kubaho nk'oku yabeire akishuuruurirwe Ruhanga kandi kibaho aho naho. Omu ryebyo ebyabeireho ebitari bya burijo ebi yabeire nagambaho hakabo eby'okutangaza bishatu by'okuhanga. Nk'oku kybaire n'owei-shemwe Branham, entumwa, nikwi kiraabe ahakumariira n'eknisa y'omugore. Eknisa y'omugore neza kugira obuhereza nibwo bumwe, kamara byoona emwe, obushoboorozi bumwe bw'ekigmbo kya Ruhanga, omumaani ga MUKAMA waitu Yesu Kristo.

Ebyabeireho emyaka 2000 enyim bikamara kuhingura. Nobu kirabe kiri kityo, n'oburi hati omuzigi natuhikirira omu buryarya kurabira omu byahandiikirwe, hamwe n'ekigambo, “Ngu kikahandiikwa…”, kwihaho buri keire nakikozesa kugira ngu abase kutwooha obwe arikwihaho amakuru agari omu kigambo reero ari kwongyeraho envunura eye weenka. Eky'okugarukamu kyaitu ebiro ebi kishemereire kushuushana nk'eky'Omucunguzi. Nk'oku MUKAMA waitu kyabaire nikimwetengyesa kugira ngu ayohibwe Sitaane omu muringo nigwo gumwe abacungwirwe beine kubuganma okwo kwohiibwa kugira ngu kibase kuhamya obwetsigwa bwaabo ahari Ruhanga hamwe n'ekigambo kye.

Okubanza ekijoka nikyemerera omu maisho g’omukazi – ekanisa ey'okumariira okuruga omu mahanga, okuruga omuri we Omwana Muntu (Man Child) – abatsinguzi nibaza kuzaarwa kandi reero obwe babase kutaha omu kutwaarwa. Ahanyima y'obugyenyi bw'Omwana gw'entama nibaza kugaruka hanu na Kristo kutegyeka nawe, Omugabe wa Bagabe okumara emyaka rukumi hanu ahansi (Okushuuruurirwa 5:10; Okushuuruurirwa 20:1-20; a.o). ebyahandikirwe nibitugira ngu boona abatwire omunsi nibaza kuramya ogwo mutegyeki w'okumarira w'ensi yoon hamwe n'ekishani kye- kandi omwo niwme harikushangwa okwohibwa – abantu boona nibaza kwejumbira okuramya okwo, okwihaho abo bonka abu amaziina gaabo gahaandikirwe omu kitabo ky'Omwana gw'entama n'emisingye y'ensi etakahangirwe. Nibaza kusigara bahamiire omu kigambo kya Ruhanga (eshuura ya 13). Okucwamu rwagati ya Kristo hamwe na anti Kristo, okucwamu rwagati y'ekigambo ekijwiire hamwe n'ebyo ebi abantu bevunuurire kushemereire kukorwa.

Ebyahandikirwe byingi bikabeore nibyorekwaho biri kukwata aha ishomo eri, namunoonga okuruga omu kitabo kya Danieli hamwe n'omu kitabo ky'okushuuruurirwa. Okukwataho kwaitu omu biro ebi n'enshonga ngu nitubasa kureeba obu nabi bw'omuri Baibuli nibuhikiririra omu by'obutegyeki. Ahari itwe n'omukono ogwahandikire aha kisiika “menetekeeli”, orurimi oruri kwetegyerezebwa gye orwa Ruhanga. Hati Yesu Kristo atakagarukire ensi yoona neza kuranzya omuntu omwe ahabw'okuba nayegamba kuba niwe ayegwire obujunanizibwa obw'ensi yoona. MUKAMA namanya abe bari omu mikono Ye, naija kuguma nabo omu biro by'okwohibwa okwihitsya obu bariruga omu kwikiriza bakaza omu kureeba.

Obunaku bw'okushemeza amatabaaza

Akatabo “abantu nibabuza Ruhanga agarukamu n'ekigambo” kabaire ak'omugisha munoonga aha bantu bingi omunsi yoona. Okukira munoonga abeishe-emwe abaheereza nibakimpikirira n'ebibuzo bitsya kandi nibanshaba eby'okugarukamu ebiri kushoboroorera abantu boona. Eki okukira munoonga nikiruga omuri abo abari kureeta eziindi nyegyesa hamwe n'okundi kushuuruurirwa. N'okuhitsya n'ahati, tinkaturaga w'eishe-mwe omu iziina oba omu ruteerane ninga shi omu butabo, kandi nikwo kiragume n'omu biro by'omu maisho, shana Ruhanga ku yakukindagiira.

Ba nabi boona abayetsirwe Ruhanga kandi akabeetumira bakaba batakabasa kuzibira ba nabi b'ebishuba ababasize kwimukaho kandi otakabasa ku beerinda. N'entumwa nazo omu bwiire bwazo zikaba zitakabasa kuzibira abegyesa b'ebishuba kandi n'entumwa z'ebishuba nazo zikabasa kureebekaho. Yesu Kristo nawe takabasa kuzibira ba kristo b'ebishuba na banabi b'ebishuba kubaho. N'obu kirabe kiri kityo obwiire bwoona hakaba habaho okwetwa kumwe kwonka okuhkire, okutumwa kumwe haza kwine akakwate n'entebakznisa ya Ruhanga y'okujuna kandi nabwe hakaba hariho obuhereza butari bw'omuringo gumwe butiibwe omu kanisa (1Abakorinso 12+14; Abaefeso 4; a. o).

Hakaba hariho Nooha omwe, Abrahamu omwe, Musa omwe Yoshua omwe n'ebindi n'ebindi. Hakaba hariho Yohana omubatiza omwe, entumwa Petero omwe wenka kandi nabwe hakabo hariho na entumwa Paulo omwe wenka. N'omurugyendo rw'ebyafaayo by'ekanisa, hakaba habaho omuntu omwe weenka owabaire arebeeka n'obuhereza bw'omutaano hamwe n'obuhme bw'obwa Ruhanga. Omuri buri butumwa aha makanisa mushanju (Okushuuruurwa 2+3) maraika omwe weenka niwe ori kworeekwa kandi akaba niwe yagambirwa obutumwa, kandi aheebwa n'ekiragiro ky'okubagana obutumwa bw'obwa Ruhanga nabandi bahereeza ba Ruhanga. (Okushuuruurirwa 1:1-3).

Omu bwiire bwaitu, nk'oku kihamibwe Ruhanga we wenyine, William Branham akaba ari omuntu otumirwe kuruga ahari Ruhanga n'obutumwa bw'okugarura emitima ya baana ahari b'eishenkuru bo okugaruka kwa Kristo kwakabiri kutakabireho. Okwiha Branham natwaarwa omu kitinisa nitubasa kureebaho enyimaho emyaka miingi ei ekigambo kibasize kutwarwa omunsi yoona, kurabira omu kiragiro kya MUKAMA, “…ninyija kukutuma omuzindi ndeembo kuburira ekigambo kyangye…” Kishweera w'omwiguru kuyakuba akitwireho kwiija, enshonga n'emwe yoonka ey'okugira ngu abagore b'okumariira babase kweetwa kurugayo kandi batebekanitsibwe okwiija kwe. Enjiri ya akaire erimu enaama za Ruhanga zoona. Buri nyegyesa yoona ya Baibuli, buri mukoro gwona gwa Baiburi, obuteeka bwa Baiburi bwoona bushemereire kugarurwaho omu kanisa ya Yesu Kristo.

Omu biriebi ebihwire enyegyesa ezitarikwikirizibwa zikajanjazibwa eziri kukwata ahari Matayo 25, omu muriingo nigo gumwe enyimahonk'oku “okushuuruurirwa kw'ebihinda mushanju” kwajanjiire omunsi hamwe n'okutebereza okuri kukwata aha “naama ya kamanyiso ka mushanju” kandi nabwe otwariiremu na 1 Abatesolonika 4 aha bikwatirine n'okugaruk kwa Kristo kndi nabwe n'okushuuruurirwa 10 byona bikajanjazibwa omu bantu. Tihariho n'omwe oshemereire kureeta amagezi gye g'obuntu aha mashomo aga. Buri kimwe kyoona nikizakubaho omu muriingo ogu kihandikirwemu. Ekyo omu muringo nigwo gumwe nikikwata ahari Matayo 25. Nikija kubhao omu bugufu nk'oku MUKAMA yakigambire. Buri kuvunuura kwoona n'omurimo gw'omuzigu. Ruhanga nakora ebintu byoona nk'oku ekigambo kiri kugira kandi tushemereire kukitamu ekitinisa.

Hati obututegyereize n'ekihiika kyiingi ebintu bikuru ebi Ruhanga atwiinire omu ibikiro kandi twine ekihika kyingi ky'okubireeba nibihikirira. Hati abeishe- emwe abanibiha hi obushoboorozi bw'okwikiriza omuzigu kuguma nabakozesa kubi bakareeta envunuura zaabo kugira ngu babase kumara eiriho ry'okureeba ekigambo nikihikirira?

Okutumwa kw'oweish-emwe Branham yatungire kukaba kuri kuti’ “Nk'oku Yohaana omubatiza yatumirwe kutebeekanisa okwiija kwa Kristo kw'okubaanza n'obutumwa obu waheebwa nibwiija kutebeekanisa okwiija kwa Kristo okwa kabiri.” Nk'omuntu owatumirwe kuruga ahari Ruhanga, ow'eishe-emwe Branham akaaburirira enjiri eyijwiire, nk'oku entumwa Paulo yagiburiire. Akaburiira obutumw bwa Ruhanga obwijwiire. Ari kugambira namunoonga abeishe-emwe abahereeza akagira ati, “Otarivunuura kubi ekigambo, otarita ekigambo omu mwanya gutari gwaakyo kandi otarita ekigambo omu bwire butari bwaakyo”.

Omunfumu y'omuri Matayo 25 erikukwata aha baishiki abashugaine ikumi abashohwire kubugana kishwera, enshonga enkuru n'amajuta omu matabaaza kandi hamwe n'okushemeza omu matabaaza. Ow'eishe-emwe Branham akagamba ebi ahari eki, “N'ekyamazima nitwetenga kuriinda amataabaza gaitu gaijwiire … n'okimanya, zaba ni – yaba n’eyaka … Tokagumizamu n'ekyo ekiwaakora (noreeba?), ahabw'okuba omuriro oguri kwaka kuruga omu majuta nigureeta ekiika; n'ahabw'ekyo egyo niyo nshoonga y'okushemeza…mushemeze etabaza zaanyu ahabw'okuba orwiika ruri ahaiguru y'orutaambi… naha bwekyo mushemereire kushemeza etabaza zaanyu kandi tushemereire kwezirika kuhika ahari kuhakanirwa (1963-03-24).

“Hati yetegyereze, obu n'obwiire bw'okushemeza etabaza, kushohora kandi tukatahamu”. (1965-11-27)

“Obutumwa buriijo nibwo bwebembera. Hati, “n'obunaku bw'okushemeza etabaza. Mwimukye mushemeze etabaza zaanyu… reeba kishwera yaija. Mwimukye mushemeze etabaza zaanyu” Kandi kwe bakaimuka bamwe bashanga bateine majuta omu tabaza zaabo. N'oreeba? Kwonka obu n'obwiire bw'okushemeza etabaza”. (1965-04-12). N'omu bwiire bw'ow'eishe-emwe Branham Matayo 25 niyo yabiire eri enshonga nkuru nk'oku nahati kiri omu bwiire bwaitu.

Okwiha nitutunga obutumwa, okwetwa kushohora ebyo byoona ebitari kwikirizana n'ekigaambo kya Ruhanga hamwe n'okutaaha omu kushuuruurirwa kw'ekigambo kya Ruhanga ekijwiire biriyo nibigyeenda omu maisho. Ow'eishe-emwe Branham ajuriize Zekaria 14:7 emirundi nshanju n'etaano, ari kuhamya kandi akarangirira, “Tiburiba nyomushana kandi tiburiba nyekiro, ahakuba n'omumwebazyo omushana guryaajwa”. Akagamba eki arikujuriza obutumwa obuyakwatsibwe. Obwiire bwingi ow'eishe-emwe Branham akaba ayeshongora ka koransi (chorus), “n'omumwebazyo omushana guryajwa, akahaanda kakuza omu kitiinisa omu mazima turyakazoora…” Obwiire obu omwebazyo n'eitumbi biramare ekyo twine okukirekyera Ruhanga.

Omuri Matayo 24 nihatugaambira aha mwambari orikubagana eby'okurya hamwe ne'eka ya Ruhanga. Omuri Matayo 25 nitushoma aha baishiki abashugaine abashohwire kubagana kishwera. Bamwe ahari bo n'abanyabwengye kandi abandi n'abashema. Boona hamwe nibikiririza omu kugaruka kwa Kristo, boona hamwe nibashohora kubugaana kishwera, boona hamwe baine amatabaaza, okumurikirwa omwoyo. Boona bagwejegyera barikutekyereza ngu kishwera akyerereirwe kwiija (2 Petero 3:9). Bwanyima nyekiro omu itumbi habaho orwaari ngu, “Reeba kishwera yaija”. Mushohore tumubugane. Nahabw'ekyo abaishiki boona baimuka kandi bashemeza etabaaza zaabo.

Abaishiki abashugaine ab'obwengye ekyahandikirwe eki nikibakwataho “Kwonka Ruhanga niwe atuhanya naimwe omuri Kristo, kandi akatushukaho amajuta; niwe yaatutaaireho akamanyiso, akatuha omukwato gw'Omwoyo Orikwera omu mitima yaitu.” (2 Abakorinso 1:21-22). Kandi hamwe n'eki, “Kandi naimwe, ku mwaherize kuhurira ekigambo ky'amazima, niyo ngiri y'okujunwa kwanyu, mukaikiriza Yesu, mwahamibwa omuriwe n'akamanyiso k'Omwoyo Orikwera owaaraganisibwe; nigwo mukwato gw'obuhanguzi bwaitu, okuhitsya obu tuributunga, ekitinisa kye kikasiimwa.” (Abaefeso 1:13-14). Okushukwaho kw'ekikatoliki kwonka tikuri kumara abo abarikwikiriza omu mazima baine kwakira ekigambo kya mazima nk'wmbibo y'obwa Ruhanga omu mitima yaabo kandi bateebweho nakamanyiso k'omwoyo Orikwera. Ekigambo ekya mazima hamwe n'Omwoyo wa mazima byoona nibigyendera hamwe.

Omurimo gw'Omwoyo Orikwera gw'okumariira niguza kuba guri omu baishiki abashugaine ab'obwengye. Omu kaire ako konka nibwo abaishiki abashema betegyereza ku bataine mwoyo omu bwijwire bwe. Hati reero obwe nibaza kwija aha baishiki abo bwengye kushaba aha majuta gaabo. Konka nimugira nikibasika kugira ngu omuntu oabatizibwe n'Omwoyo Orikwera omumazima kugira ngu aheereze amajuta g'omwoyo ondaiyo mwikiriza? Ningira ngu tikikabasika! Egi niyo enshonga enkuru: Yesu Kristo wemka niwe Orikubatiza n'omwoyo Orikwera hamwe n'omuriro. We nahikiriza eki Ishe boona yaraganise kandi najweka amani kuruga omu iguru (Matayo 3:11-12; Luka 24:49; Ebyakozirwe 1:1-9). Omu itebezo ry'okubaaanza aha kiro kya Pentekoti entumwa Petero akaragira abaikiriza okubatizibwa omu maize mingi kandi yagaruka yaburira n'aha kubatizibwa n'Omwoyo Orikwera (Ebyakozirwe 2:38-39). Ab'obwengye nibikiriza nk'oku ebyahandikirwe biri kugira. Nibabaatizibwa aha bw'okwiibikwa omu izina rya MUKAMA waitu Yesu Kristo knadi baheebwa n'omwoyo Orikwera nk'ekyokuhamya. Omuri Matayo 25 amazima goona nigaija aha mushana. Abanayabwengye tibarikwohereza bashema ahari Yesu Kristo orikubatiza n'Omwoyo Orikwera shana kandi abo abarikuguza, ahari abo abarikworeka ekishushwani ngu bo nibabasa “kuhereezaho” abandi aha mani g'Omwo Orikwera.

Okwetoroora ensi yoona hariho ebintu bibiri ebirikugyenda omu maisho aha nshonga egi: Hariho abo abarikuguma omu nyegyesa ezigwire nk'oku kiri omu nterane z'abakarizmatiki, ahu abantu barikwetwa kwija omu maisho kwakira omwoyo orikwera batabandize kworekwa okubatizibwa kwenyine okwo mu byahandikirwe okwabaikiriza okw'Omwizina rya MUKAMA waitu Yesu Kristo. Okurugirira omuri za puroguramu zaabo abazntu nibagwa bagarami reero ababemereire enyima babakwata kurungi, reero “abashukirweho amajuta b'omu bwire bw'okumarira” bayombera ahaiguru, “mwaitirwa ahansi y'amani g'Omwoyp Orikwera!” Abashukirweho abe bishuba kandi na banabi b'ebishuba nibaguma omunyegyesa zaabo zigwire kandi tibakuta mutima aha kuhaburwa kandi tibakuhinduka kukuratira nyegyesa za Baibuli. Tibarikuta mutima aha kigambo ekigumaho ebiro n'ebiro kwihaho nibata omutima n'amani mingi aha bumanyiso n'ebyokutangaza. Kandi hariho abo abayeetaniise kandi bagyenda n'ekigambo kya Ruhanga ekishuuruurirwe. Nibarya aha maanu esherekirwe kandi nibashemezebwa Omwoyo owa mazima omu kigambo ekya mazima.

Omu nkora ey'Omwoyo kandi eya maani ey'okumariira, amani ga Ruhanga ku garishuuruurwa okukira obu garashuuruurirwe obwe abaishiki abashema nibwo barimanya ngu tibaratungire mwoyo Orikwera owa mazima omu bwijwire. Nibaza kwoherezibwa ahari abo abarikuguza amajuta. Ahabw'enki “nibagura?” okubatizibwa kw'omwoyo orikwera n'ekiconco kya Ruhanga. Omunterane za bakarizimatiki ekibarikweta “enkora ey'omwoyo” n'okugira obuhereza obw'amani burimu obumanyiso hamwe n'ebyokutangaaza. O'weishe-emwe Braanham taregiseho eki omu butumwa bwe “Abashukirweho amajuta omu biro bya ahamuheru” honka, kwihaho aakaguma arikugamba ahari abo abari kukora obumanyiso hamwe n'ebyokutangaaza eby'amani kandi ngu, ku kyakubaire nikibatsika, nk'oku MUKAMA waitu yagambire, bahabisizemu n'entoore (Matayo 24:24) aabashema omu mazima tibakahikire ahakugira akakwate kamani na MUKAMA. Tibakabwine buryo bwoon abw'okugaruka aha nyegyesa eya Mazima ey'ekanisa ya Yesu Kristo. Tibarabasize kushohora kuruga omu nyegyesa zaabo ezi bayetereireho naha bwekyo nibaza kwoherezibwa ahari abo abariuguza amajuta omu mwanya gw'okwij aahari Yesu Kristo kutinga amajuta g'Omwoyo Orikwera “Ku baabair bagiire kugura, kishwera yaija; abaabaire beeteekateekire baataaha nawe omu nju omu bugyenyi bw'okushwera; orwigi rwakingwa.” (Matayo 25:10).

Abaishiki abashugaine abashema bakongota ahae rwigi orwabaire rwaherize kukingwa bakugira bati, “MUKAMA, MUKAMA, twigurireho” Eky'okugarukamu eki baratungye nikishushwana nekyo ekyahairwe abo abakozire obumanyiso neby'okutangaza ebya maani nk'oku kiri omuri Matayo 7:21-25. Nabo nibagira bati, “MUKAMA, MUKAMA, titurakozire ebi byoona omu eizina ryawe?” Nawe aryabagarukamu ati: “Mundugye omu maisho, tinkabamanyaga”.

Abaishiki ab'obwengye beteekatekyire kuza aha bugyenyi bw'omwana gw'entama (orunyiriri rwa 10). Tibarikukwatahwo ezi nterane z'ekikarizmatiki bo nibikiriza ekigambo kya Ruhanga ekishuuruurirwe kandi nibebemberwa Omwoyo Orikwera omu mazima goona. Nibetegyereza ngu Ruhanga nakora ebintu byoona kurabira omu kigambo kye ekiyaraganitse, nibikiriza ngu Ruhanga yohereize nabi we kurabira omu buhereza bwe ebintu byoona bikagarurwa omu buteeka bwabyo nk'oku ekanisa yabaire eshemereire kuba omu byahandikirwe. Nibagaruka aha kukunda okw'abandize, ahabw'okuba okukunda okw'mazima nikwo kwonka okurizayo. Okwe nikwo kyashuuruurirwe o'weishe-emwe Branham. O'weishe-emwe Paulo nawe akegyesa ati “N'obu naakugamba endimi z'abantu n'eza baamaraika, kwonka ntaine kukunda…” (1 Abakorinso 13).

Buri omwe omuraitwe ashemereire kwebuza ati, “nyetekatekire? Etaabaza yaangye eshemezibwe? Nyine amajuta g'omwoyo omuri inye kandi agari n'anye? Nyine amajuta omutabaaza yangye? Nyineho agandi majuta agu naakubasa kwongyera omu tabaaza yangye? Nintambura na Ruhanga nk'oku Enoka yatambwiire nawe?” Ogwe nigwo muringo gwonk aogu twakubasa kwetekatekyera akaire ako ak'okuggaruka kwa Yesu Kristo kandi tukabasa n'okuza omu kutwarwa.

“Kandi nitubagambira eki, tiukigambiirwe MUKAMA waitu, ngu itwe abahuriire abarishangwa bakiriho aha kiro ky'okwija kwa MUKAMA, tituribandiza abo abaagwejegyeire.

Ahakuba MUKAMA aryayeimukira ashuume naaruga omu iguru agambe munonga n'eiraka rya maraika omukuru n'enzamba ya Ruhanga; kandi abaafeereire omuri Kristo nibo baribanza kuzooka;

Bwanyima naitwe abahuriire abariba bakiriho turyatwarwa abo omu bicu kubugana MUKAM waitu omu kaabunga; tutyo tugume naa MUKAMA ebiro byona.

N'ahabw'ekyo muhuumurizane n'ebigambo ebyo.” (1Abatesolonika. 4:5-8)

Aha bwogwo owatumirwe

￼

Kuwakuba noyeenda kutuunga aha bitabo byeitu,
nobasa kutuhandikira ahari aduresi egi

Mission center
P.O Box 100707
47707 Krefeld
Germany

Nobaasa kuza ahamutimbagano gwa intaneti ahabwenterane zeitu za buri kwezi omusaande y’okubanza buri kwezi orwamukaaga omumwazyo sha 7:30pm, ahasaande omukasheshe 10:00am. Amatebezo nigahurirwa omu ndimi mushanju z’ensi yoona zitari kushushwana. Enterane ezomuri Zurich nobasa kuzitungira aha mbeho aha saande erikushembayo buri kwezi 2:00pm kandi ziri omurugirimaani hamwe n’omurufaraansa. Yegeite ahaki Ruhanga ariyo nakora hati omuntebekanise ye y’okujunwa!

Homepage: http://www.freie-volksmission.de

E-mail: volksmission@gmx.de or

E.Frank@freie-volksmission.de

Phone: +49-2151/545151

Fax: +49-2151/951293

© Owabihandiika kandi owabishohoza E.Frank

❃❃❃❃❃❃❃